Касцёл Божай Волі (Блізніца)

Касцёл Божай Волі () — мураваны каталіцкі храм у аграгарадку Блізніцы Полацкага раёна Віцебскай вобласці.

 Гісторыя 
21 чэрвеня 2001 года ў вёсцы зарэгістравана парафія пад тытулам Божага Провіду. Намаганнямі ксяндза Міхала Станчука пабудаваны касцёл, кансэкраваны 27 чэрвеня 2004 года яго Эксцэленцыяй біскупам Генрыкам Тамасікам з Седліцаў.

 Архітэктура 
Вырашаны прамавугольным у плане аб’ёмам пад двухсхільным дахам з вальмай над алтарнай часткай, да якой далучаны бакавыя сакрысціі. Над фасадам узведзена чатырохгранная шатровая вежа-званіца. Уваход вырашаны высокім арачным праёмам, над якім тры пірамідальна размешчаныя арачныя аконныя праёмы. Такімі ж вокнамі рытмічна расчлянёны бакавыя фасады.

 Літаратура 
 Кулагін А. М. Каталіцкія храмы Беларусі: Энцыкл. даведнік / А. М. Кулагін. — Мінск: Беларуская Энцыклапедыя, 2000. — 216 с.: іл.

 Гл. таксама 
 Лепельскі дэканат

 Спасылкі 
 Блізніца — парафія Божага Провіду на Catholic.by

Катэгорыя:Касцёлы Полацкага раёна
Катэгорыя:Блізніца (Полацкі раён)
Катэгорыя:Касцёлы Віцебскай дыяцэзіі
Катэгорыя:З’явіліся ў 2004 годзе
Катэгорыя:2004 год у Беларусі